CELEX: 32016R1726
Language: lv
Date: 2016-09-27 00:00:00
Title: Komisijas Regula (ES) 2016/1726 (2016. gada 27. septembris), ar ko Eiropas Parlamenta un Padomes Regulas (EK) Nr. 396/2005 IV pielikumu groza attiecībā uz karvonu, diamonija fosfātu, Saccharomyces cerevisiae celmu LAS02 un sūkalām (Dokuments attiecas uz EEZ)

28.9.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 261/3
               
            KOMISIJAS REGULA (ES) 2016/1726
      (2016. gada 27. septembris),
      ar ko Eiropas Parlamenta un Padomes Regulas (EK) Nr. 396/2005 IV pielikumu groza attiecībā uz karvonu, diamonija fosfātu, Saccharomyces cerevisiae celmu LAS02 un sūkalām
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 5. panta 1. punktu,
      tā kā:
      
                  (1)
               
               
                  Karvonam, diamonija fosfātam, Saccharomyces cerevisiae celmam LAS02 un sūkalām nav noteikti konkrēti maksimāli pieļaujamie atliekvielu līmeņi (MAL). Minētās vielas nebija iekļautas Regulas (EK) Nr. 396/2005 IV pielikumā, tāpēc uz tām attiecas minētās regulas 18. panta 1. punkta b) apakšpunktā noteiktā sākotnējā vērtība – 0,01 mg/kg.
               
            
                  (2)
               
               
                  Attiecībā uz karvonu Eiropas Pārtikas nekaitīguma iestāde (turpmāk “Iestāde”) secināja (2), ka karvonu (d-/l-karvons attiecībā vismaz 100:1) ir lietderīgi iekļaut Regulas (EK) Nr. 396/2005 IV pielikumā.
               
            
                  (3)
               
               
                  Diamonija fosfāts ir apstiprināts par pamatvielu saskaņā ar Eiropas Parlamenta un Padomes Regulu (EK) Nr. 1107/2009 (3). Ņemot vērā Komisijas Īstenošanas regulu (ES) 2016/548 (4), Komisija uzskata, ka minēto vielu ir lietderīgi iekļaut Regulas (EK) Nr. 396/2005 IV pielikumā.
               
            
                  (4)
               
               
                  Attiecībā uz Saccharomyces cerevisiae celmu LAS02 Iestāde secināja (5), ka šo vielu ir lietderīgi iekļaut Regulas (EK) Nr. 396/2005 IV pielikumā.
               
            
                  (5)
               
               
                  Sūkalas ir apstiprinātas par pamatvielu saskaņā ar Eiropas Parlamenta un Padomes Regulu (EK) Nr. 1107/2009. Ņemot vērā Komisijas Īstenošanas regulu (ES) 2016/560 (6), Komisija uzskata, ka minēto vielu ir lietderīgi iekļaut Regulas (EK) Nr. 396/2005 IV pielikumā.
               
            
                  (6)
               
               
                  Tāpēc Regula (EK) Nr. 396/2005 būtu attiecīgi jāgroza.
               
            
                  (7)
               
               
                  Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Regulas (EK) Nr. 396/2005 IV pielikumā alfabētiskā secībā iekļauj šādus ierakstus:
      
                   
               
               
                  
                     “Diamonija fosfāts”
                  
               
            
                   
               
               
                  
                     “Karvons (*)
                     
                  
               
            
                   
               
               
                  
                     “Saccharomyces cerevisiae celms LAS02”
                  
               
            
                   
               
               
                  
                     “Sūkalas”.
                  
               
            2. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 27. septembrī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 70, 16.3.2005., 1. lpp.
      
      
         (2)  Eiropas Pārtikas nekaitīguma iestāde, 2016. Paziņojums par pesticīdu aktīvās vielas karvona (d-/l-karvons attiecībā vismaz 100:1) novērtējumu iekļaušanai Regulas (EK) Nr. 396/2005 IV pielikumā. EFSA Journal, 2016;14(2):4405 (14. lpp.). doi:10.2903/j.efsa.2016.4405.
      
         (3)  Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).
      
         (4)  Komisijas 2016. gada 8. aprīļa Īstenošanas regula (ES) 2016/548, ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina pamatvielu diamonija fosfātu un groza Komisijas Īstenošanas regulas (ES) Nr. 540/2011 pielikumu (OV L 95, 9.4.2016., 1. lpp.).
      
         (5)  Eiropas Pārtikas nekaitīguma iestāde, 2015. Secinājums par speciālistu veikto pesticīdu riska novērtējumu attiecībā uz darbīgo vielu Saccharomyces cerevisiae LAS02. EFSA Journal, 2015;13(12):4322 (29. lpp.). doi:10.2903/j.efsa.2015.4322.
      
         (6)  Komisijas 2016. gada 11. aprīļa Īstenošanas regula (ES) 2016/560, ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina pamatvielu sūkalas un groza Komisijas Īstenošanas regulas (ES) Nr. 540/2011 pielikumu (OV L 96, 12.4.2016., 23. lpp.).